Catalunya en Comú

Catalunya en Comú (; Cat en Comú edo CatComú, baita Els Comuns edo Comuns modura ezagunak) 2016ko abenduaren 19an aurkeztutako eta 2017ko urtarrilaren 29an sortutako Kataluniako alderdi politikoa da, ezkertiar eta subiranista, baina ez-independentista. Sorrera-momentuan Barcelona en Comú (BComú), Equo, Esquerra Unida i Alternativa (EUiA), Iniciativa per Catalunya Verds (ICV) eta Podem alderdiek CatComú sortzen bazuten ere, Podem-ek alderditik alde egin zuen handik gutxira. Gainera, zenbait plataformen (Plataforma Guanyem, Hipotekak Kalteturikoen Plataforma edo PAH eta Procés Constituent) eta Unidas Podemos-en oniritzia dauka ere.

Egungo Bartzelonako alkatesak, Ada Colau-k, bultzatutako proiektua da. Alderdiaren kongresu fundazionala 2017ko apirilaren 8an gertatu zen, Un País en Comú izen probisionalpean (euskaraz, Herrialde bat Komunean). Hala, urte bereko apirilaren 22ra arte ez zen Catalunya en Comú izena erabaki, hiritarrek bozka elektronikoaren bidez egungo izena erabaki zutenean. Kongresu fundazional bertan, Ada Colau-k Kataluniarako erreferendum baten beharraren defentsa argi utzi zuen:

Diskurtso berdinean, sektore publikoko murrizketen aurkako proposamen politiko berri bat defendatu zuen ere, premiazko moduan, "fiskalitate justu eta feminista" bat lortzeko helburuarekin.

2017ko Kataluniako Parlamentuko hauteskundeetan Podem alderdiarekin batera aurkeztu zen, Catalunya en Comú-Podem koaliziopean. 2021eko hauteskundeetan, berriz, En Comú Podem siglapean aurkeztu ziren, bi alderdi berdinen koalizioa bada ere.

Erreferentziak

Kanpo estekak 

Kataluniako alderdi politikoak
Europako alderdi sozialdemokratak
Kataluniako politika
Alderdi politiko subiranistak